b'\n_START_ARTICLE_\nPromet\n_START_PARAGRAPH_\nProm\xc3\xa8t je prevoz oseb, tovora in informacij na dolo\xc4\x8deni razdalji oziroma razmestitev potnikov, tovora, sporo\xc4\x8dil, denarnih nakazil in drugih podatkov med kraji. Promet obsega torej promet blaga in ljudi, promet z informacijami, energenti in podobno. V ekonomiji natan\xc4\x8dneje pomeni spreminjanje vrednosti blaga in storitev v denar in obratno, kar se meri v denarnih enotah, in koli\xc4\x8dino prevo\xc5\xbeenega ali pretovorjenega blaga, kar se meri v tonah na \xc4\x8dasovno obdobje.'